ལན།གསོ་བ་རིག་པའི་གཞུང་དང་དེ་ལ་མཁས་པའི་ལྷ་རྗེ་གང་དང་གང་བྱུང་ཞེ་ན།དེ་ལ་གསོ་རིག་འབུམ་བཞི་སྟེ།གསོ་བྱེད་ནད་འབུམ་ནག་པོ།འཚོ་བྱེད་དཔྱད་འབུམ་ཁྲ་བོ།རྣམ་རྒྱལ་ལྷ་འབུམ་དཀར་པོ།རྩ་བ་ཐུགས་འབུམ་མཁའ་སྔོན་བཅས་ལ་ཡོངས་གྲགས་སུ་འབུམ་བཞི་ཟེར།དེ་ལ་མཁས་པའི་ལྷ་རྗེའི་ཐོག་མ་སྟོན་པ་གཤེན་རབ་མཆོག་གི་སྐུ་སྲས་དཔྱད་བུ་ཁྲི་ཤེས་སོགས་དྲང་སྲོང་ཆེན་པོ་བརྒྱད་ནས་རིམ་པས་ད་བར་ལྷ་རྗེ་བསམ་ཀྱི་མི་ཁྱབ་པ་བྱུང་།དེའང་དེང་སང་གི་རྒྱུད་བཞི་ཞེས་པའི་སྨན་འབུམ་གྲགས་ཅན་དེ་ཚོའི་བྱུང་ཁུངས་ཀྱང་བོན་གྱི་གསོ་རིག་འབུམ་བཞི་ཡིན་པ་བོན་པོ་ཙམ་མ་ཚད་ཕྱི་བྱུང་གི་བོད་པའི་ལྷ་རྗེ་གྲགས་ཅན་ཁྲོ་རུ་ཚེ་རྣམ་དང་དིལ་དམར་བསྟན་འཛིན་ཕུན་ཚོགས་སོགས་ཀྱིས་ཐག་བཅད་ནས་གསུངས་ཡོད།།